Optimizing Serialization in .NET - CodeProject 11,275,862 members (60,962 online)
Last Visit: 31-Dec-99 19:00 Last Update: 6-Mar-15 3:14Refresh1 Vrou vermoor, man dood gevind | Maroela Media
Vrou vermoor, man dood gevind
Die liggaam van ŉ man wat in sy huis opgehang is, is Sondag in ŉ nedersetting naby Thohoyandou in Limpopo aangetref. Sy vrou se liggaam is later in hul motor gevind.
Kol. Moatshe Ngoepe, woordvoerder van die polisie, het gesê die voorval het Sondag in die Mandala-nedersetting plaasgevind.
“Die 35-jarige man is deur sy gesin gevind.” Die polisie is na die toneel ontbied en tydens die aanvanklike ondersoek is daar bloedvlekke op die oorledene se klere ontdek. “Sy vrou en hul motor was egter vermis,” het Ngoepe gesê.
Die vrou se liggaam is later in hul motor wat in bosse naby die Thathe-nedersetting geparkeer was, aangetref. Sy het verskeie steekwonde reg oor haar liggaam gehad.
“Die mes, glo die moordwapen, is langs die oorledene se liggaam aangetref.”
Ngoepe het gesê die motief vir die moord is nog nie duidelik nie, maar dat dit moontlik met huishoudelike geweld verband hou.
Lt.genl. Nneke Ledwaba, provinsiale polisiekommissaris, het sy hartseer en afgryse uitgespreek oor die voortslepende gevalle van moord wat met huishoudelike geweld gepaardgaan.
Dit kom nadat drie seuns, tussen twee en sewe jaar oud, Saterdag wreed vermoor is terwyl hulle geslaap het.
“ŉ 43-jarige man het na bewering sy drie kinders met ŉ skerp voorwerp doodgekap tydens ŉ huishoudelike geskil,” het Ngoepe gesê.
“Die man het na bewering sy vrou daarvan beskuldig dat sy ontrou was en dat hy nie die biologiese pa van die kinders is nie. Hy het eers sy vrou met die skerp voorwerp probeer aanval, maar sy kon daarin slaag om na buite te hardloop om hulp te ontbied. Die man is toe na die kinders se beddens waar hy hulle glo vermoor het.”
Gautrein sê oor ‘ontploffing’
Chaos bars los toe polisiebeampte man doodskiet